"ካብ ልቢ ሓዚነ፡ ምኽንያቱ ብታሪኽ ተሓታቲ ኣብ ዝኾነ ስርዓት ደርጊ ተሰሊፉ፡ እሞ ድማ ክሳብ መወዳእታ ኣብ ዝተገበሩ ዓውደ ውግኣት ተሳቲፉ፡ መወዳእቱ ከምዚ ምዃኑ ኣሕዚኑኒ። ከም ጓሉን ከም ውድበይ ህወሓትን ክንገብሮ ዝግበኣና ነገር ኩሉ ገይርና ኢና፡ እንተኾነ ግን እንከይሰመረልና ተሪፉ መወዳእትኡ ብኸምዚ ምዝዛሙ የሕዝነኒ። ብመሰረቱ ኣንጻሩ ክዋጋእ ደስ ኢሉኒ እኮ ኣይኮነን። ኣቦይ ይፈትዎ እየ፣ ኣቦይ እኮ ኣቦይ እዩ፡ መተካእታ ዘይብሉ እዩ ካሊእ ኣቦ ክፈጥር ኣይክእልን። ኣቦይ ክነብር ጽቡቕ ስርዓት እውን ክትከል እዩ ድሌተይ ነይሩ። ካብ ኩሉ ኣነ ብትምህርተይ ክነፍዕ እወንታዊ ኣስተዋጽኦ እዩ ነይርዎ። ፈትየ ኣይኮንኩን ኣንጻሩ ክዋጋእ፡ ይኹን እምበር ህዝቢ ኢትዮጵያ ኣብ ዘሳቐየን ዘበሳበሰን ስርዓት ደርጊ ተሰሊፉ፡ ሕልፈቱ እውን ነዚ ስርዓት ወጊኑ እናተቓለሰ ብምዃኑ ኣዝዩ የሕዝነኒ። [ሕርቕርቕ እናበለት] ብኣንጻሩ ደቂ ኣቶ ካሳ ሃይሉ ዝኾኑ ተጋደልቲ ህወሓት ተስፋይ ካሳ ኣብ ሰለኽለኻ፣ ጽገወይኒ ካሳ ኣብ ሃገረሰላም፣ ሃይለኪሮስ ካሳ ድሓር ኣብ ኵናት ኢትዮ ኤርትራ 'ተሰዊኦም'።" ነዚ ነጭለባሽ ኣቦኺ ብኢድኪ ማርኽዮ "ምስ ብጾት ትቀላለድ ኢኻ፣ ናይ ቀረባ ሓለፍተይ እኒ ተጋዳሊት ሳባ ተካ [ሕዚ ኮነሬል] ሽዑ መራሒት ጋንታና እያ ነይራ። 'ነዚ ነጭ ለባሽ ኣቦኺ ከይትለቅዮ፡ ብኢድኪ ኢኺ ክትማርኽዮ ዘለኪ' ይብሉኒ ነይሮም። ብስሩ እውን ኣብዚ ቃልሲ እዚ ታሪኽ ክስራሕ እዩ ይብሉኒ ነይሮም። ይኹን እምበር ብኢደይ ክማርኾ ኣይሰመረለይን [ሓውሲ ሰሓቕ] ብዝኾነ በብዕላማና ተጋዲልና፡ ኣነ ዝተሰለፍኩሉ ዕላማ ኣንጻር ኩሎም ጭቆናታት ስለዝነበረ ኩሉሻብ ዝሕበነሉ ምዕራፍ ቃልሲ ህይወተይ እዩ" ተጋዳሊት ኣለምጸሃይ ካሳ ኣብ እዋን ዕጥቃዊ ቃልሲ፡ ኣብ መፈለምታ 70ታት ሓደ ካብ ደርጊ ዝተሰርዐ ሰብ፡ ናብ ህወሓት ብምጽምባሩ ናታ ሽምን ናይ ካልኦት ተጋደልትን ስም ጸሪሑ 'ስርዒት ደርጊ'ዮም' ኢሉ ጸብጻብ ብምቕራቡ ምስ እቶም ዝተጠቆሙ ብጾታ ንኣስታት 10 መዓልቲ ተኣሲራ ከምዝነበረት ትዝክር። ድሓር ግን ሓለፍቲ ብዘካየድዎ ተወሳኺ ምጽራይ ካብቲ ቤት ማእሰርቲ ወጺኣ ቃልሳ ቀጺላ። ኣመና ካብ እተደንቕም ተጋደልቲ ህወሓት እንመን እዮም ዝብል ሕቶ ካብ ቢቢሲ ዝቐረበላ ተጋዳሊት ኣለምጸሃይ፡ "ኩሉ ተጋዳላይ እኳ ወርቂ እንተኾ፡ነ ብፍሉይ ኣብ ጓጓ ጸላኢ ኣትዮም'ውን ካብ ዕላምኦም ፈተኽ ዘይበሉ ንተጋደልቲ ኣሞራን ቀሺ ገብሩን" ዝያዳ ኣድናቖት ከምዘለዋ ኣካፊላትና። ምንጪ ስእሊ, Alemtsehay kasa መግለጺ ስእሊ, ተጋዳሊት ኣለምጸሃይ ካሳ ምስ ብጾታ "ገድሊ መሪር ግን ድማ ምቁር እዩ" ኣብ ታሪኽ ዕጥቃዊ ቃልሲ ኣዝዩ መሪር ግዜን ክሳብ ሎሚ ክትሓስቦ ዝኸብዳን ኣጋጣሚ፡ ተጋደልቲ ህወሓት ምስ ሰራዊት ደርጊ ኣብ 'ራስዳሽን ተራራ' ኣብ ዘካየድዎ ኵናት "ካብቲ ሰራዊት ንላዕሊ ተፈጥሮ ዝሰዓረሉ ኣጋጣሚ" ካብ ሕልና ኣለምጸሃይ ዘይጠፍእ ተዘክሮ እዩ። ብፍላይ ናይ ሓደ መራሒ ጋንታ ተጋዳላይ [ክሳብ ሎሚ ብህይወት ዘሎ] ኣብ ድፋዕ ኮይኑ ብሰንኪ እቲ ዝነበረ በረድ ኢዱ ቃታ ምስሓብ ኣብይዎ ሓዊ ኣንዲዱ እናሰሓነ እንከሎ፡ ብሰንኪ እቲ ሓዊ እንከይተፈለጦ ኢዱ ዝቖረየሉ ግጥም ምስ ተፈጥሮ፡ ካብ ሕሊናኣ ኣይጠፍእን። "ዋላ'ኳ ከቢድ እንተበረ እናመቀረካ እትኸፍሎ መስዋእትን መቑሰልትን ስለዝኾነ" ሕጉስቲ ምንባራ ትገልጽ። ተጋዳሊት ኣለምጸሃይ ካሳ፡ ሎሚ ኣብ ኮሚሽን ፌደራል ፖሊስ ኢትዮጵያ፡ ሓጋዚት ኮሚሽነር ኮይና እተሰርሕ ዘላን ኣዶ ክልተ ኣዋልድን እያ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
